[bookmark: _GoBack]Posibles ideas para unHa homilía con nENos
Como os Magos sigue a ESTRELA
e leva o teu AGASALLO a Xesús.

1. VER: Os agasallos de Reis
+A noite de Reis é unha  noite máxica para os nenos. Quen máis quen menos, erguémonos coa ilusión de encontrar algún agasallo. É que o día de Reis Magos identifícase con agasallos, ilusión, xogos, sorriso, todos volvemos a ser un pouquiño nenos tratando de sorprender, soñar e facer felices aos que nos rodean.  
  Que facedes neste día nas vosas casas? E no barrio, poboacións? E na parroquia? Que che gusta máis desta data?


2. XULGAR: Os Magos buscan, adoran e agasallan
-No evanxeo de hoxe, Lucas cóntanos como uns magos de Oriente (astrólogos tal vez) ven nunha  estrela o signo do nacemento de Xesús. Guiados por ela, encontran o Neno. O encontro con el éncheos de inmensa ledicia, axeónllanse, adórano, ofrécenlle os seus agasallos e regresan por outro camiño.

-A festa dos Reis Magos chámase “Epifanía” ou “manifestación” de Xesús a todo o mundo: quere ser a Luz que guíe a todos. -Os Magos axeónllanse e adoran o Neno: inclínanse ante el e adórano como o Señor o rei de súas vidas. –Ofrécenlle os seus agasallos: ouro (é rei), incenso (merece adoración por ser Deus) e mirra (é tamén home).

QUE NOS QUERE DICIR?
-BUSCAR: Para encontrar a Xesús hai que buscalo, moitos non o encontrarán nunca. Os magos estaban pendentes do firmamento, estudaron o que dicían os sabios, deixaron as súas poboacións, camiñaron abondo, preguntaron.  Hoxe non é fácil descubrir a Xesús, o seu amor por nós, hai que formarse, seguir a estrela da fe, deixar comodidades, preguntar…

-ADORAR: a tarefa do que encontrou a Xesús é adoralo, axeonllarse ante el, recoñecelo como noso Deus e noso Rei, orar con el, facer o que nos pida.

-AGASALLAR: o mellor agasallo para Xesús é darlle a nosa vida, ofrecerlle o noso corazón, vivir pendente del, ser o seu amigo, gozar coa súa amizade e regalarllo aos demais.

Que podemos mellorar na nosa familia? Como andades de dozura e amor?

3. ACTUAR: Un agasallo para Xesús
-Dialogade que ides agasallar a Xesús neste día. Para a celebración poñedes caixas de agasallos cos nomes do que a Xesús lle gustaría que fosen os vosos agasallos. -Ao ir a comungar recordade que o Xesús que se manifestou aos Magos é o que se nos manifesta a nós, quere que nos prostremos ante el, o adoremos e que nos deamos a el.  -Pensamos nalgún xesto ou petición polos nenos que este ano non poden ter xoguetes. 
Que vas facer? E en grupo?



· LECTURAS


· ISAÍAS 60, 1-6: A Gloria do Señor amence sobre ti.
Levántate, brilla, que a túa luz xa chegou; si, a gloria do Señor resplandece sobre ti. Pois, olla, a escuridade cobre a terra e a negrura os pobos, pero sobre ti resplandece o Señor e a súa gloria faise ver sobre ti. Certo que os pobos camiñarán coa túa luz e os reis co resplandor do teu alborexar. Levanta os teus ollos arredor, todos estes xuntáronse, viñeron a ti. Os teus fillos veñen de lonxe e as túas fillas son traídas no colo. 
Entón, cando o vexas, estarás radiante e o teu corazón latexará e ensanchará, pois as riquezas do mar traeranse a ti e os bens dos pobos virán para ti. Estarás cuberta dunha chea de camelos, de dromedarios novos de Madián e de Efah. Todos eles virán de Sabá. Virán cargados de ouro e incenso, e proclamarán ledos a loanza do Señor.    
                Palabra do Señor.

· SAL. 71: Prostraranse ante ti, Señor, todos os pobos da tierra.

· EFESIOS 3, 2-3a 5-6: Agora foi revelado que tamén os xentís son coherdeiros da promesa. 


· SAN MATEO 2, 1-12: Vimos adorar o Rei.
	
Narrador: Xesús naceu en Belén de Xudea, en tempos do rei Herodes. E nisto uns magos de Oriente chegaron a Xerusalén preguntando:
Magos: ‑“Onde está o Rei dos xudeus que acaba de nacer? Porque vimos saír a súa estrela alá no Oriente, e vimos para lle render homenaxe”. 
Narrador: Oíndo isto, o rei Herodes alporizouse, e con el toda Xerusalén. Convocou a todos os  sacerdotes e letrados do pobo, para lles preguntar onde tiña que nacer o Mesías. Eles responderon: 
Sacerdotes: ‑“En Belén de Xudea, que así o deixou escrito o profeta: E ti Belén, terra de Xudea, de ningún xeito es a máis pequena, entre as vilas de Xudea, que de ti ha saír o guía
   que será o pastor do meu pobo Israel”.
Narrador: Entón Herodes, ás agachadas, chamou polos magos, para se informar ben de cando lles aparecera a estrela. Logo mandounos a Belén, dicíndolles:
Herodes: ‑ “Ide e informádevos ben do que hai dese neno; e unha vez que o atopedes, avisádeme, para ir eu tamén a lle render homenaxe”.
Narrador: Eles, despois de oíren o rei, puxéronse en camiño. E, velaí, a estrela que viran saír no Oriente foinos guiando ata se deter enriba de onde estaba o neno. Grande alegría sentiron ao veren saír de novo a estrela. E cando entraron na casa atoparon o neno con María, súa nai. Prostráronse e rendéronlle homenaxe; logo, abrindo os seus tesouros, ofrecéronlle como regalo ouro, incenso e mirra. Logo, avisados en soños de que non volvesen por onda Herodes, saíron para a súa terra por outro camiño. 
   
Palabra do Señor

                 (Narrador – Magos –Sacerdotes- Herodes)




